– Ես ծանոթ չեմ համաձայնագրի տեքստի մանրամասներին: Ես գիտեմ միայն այն, ինչ ինձ ասել են բանակցությունների մասնակիցները: Եթե խոսում ենք տնտեսության, առևտրային հարաբերությունների և ներդրումների մասին, ապա կարծում եմ, որ կամրապնդվի «GSP+» (Արտոնությունների ընդհանրացված համակարգ) ռեժիմը Եվրամիության հետ: Մեծ փոփոխություններ չեմ սպասում այս առումով, բայց կարծում եմ՝ առևտուրը Եվրամիության հետ ավելի հեշտ և սահուն կդառնա: